**2014/2015: MÚLT-JELEN-JÖVŐ KUPACOK TÖRTÉNELEM VIZSGÁJA A HETEDIK ÉVFOLYAMON**

**A vizsga menete:** A diák két feladatot kap. Az első: földrajzi fogalmak elhelyezése vaktérképen. (A fogalmak listáját és a vaktérképeket alább találod.) Második: a diák kihúz egy tételt, azt kidolgozza, majd a vázlata segítségével beszámol róla. Ehhez utána *kaphat* egy szöveget, ábrát, amit elolvas és beszélgetünk róla kérdések segítségével. A vizsga során az atlaszt lehet használni (kivéve a vaktérképes feladathoz), de a diákoknak saját maguknak kell arról gondoskodni. A Múltosoknak eggyel több tétel van, mert ők tovább jutottak; ez sárgával jelöltük.

Témák:

1. **Az őskőkor és az újkőkor egybevetése** (Miért mondják azt, hogy a legnagyobb változás, ami az emberrel történt az, hogy áttért a zsákmányolásról a termelésre?)
2. **Az első civilizációk kialakulása, az államiság megjelenése** (Hol alakult ki először a civilizáció, mi az és miért pont ott alakult ki?)
3. **Athén és Spárta összehasonlítása** (Milyen alapvető különbségek vannak a két görög polisz –életében, földrajzában, berendezkedésében, társadalmában, gondolkodásában?)
4. **A Római Birodalom kialakulása** (Hogyan lett a kis faluból a Földközi-tenger ura? Milyen politikai rendszer, gazdasági háttér, haditechnika kellett ehhez?)
5. **Kereszténység születése és tanai** (Mi a kapcsolata a zsidó egyistenhittel, hol és hogyan, miért alakult ki a kereszténység, hogyan terjedt, miket hirdet?)
6. **Az arabok, az iszlám és annak tanai** (Kik az arabok, mivel foglalkoznak, merre hódítanak, hol és hogyan alakult ki az iszlám, hogyan terjed?
7. **A feudalizmus Nyugat-Európában** (A frankok mintaállama, hűbériség és uradalmi rendszer, a középkori gazdasági és társadalmi rendszer)
8. **Változások az ezredforduló környékén** (A gazdaság alakulása, a városok felemelkedése, a rendiség)
9. **A magyarok elődei, a honfoglalás és kalandozások kora** (Honnan származunk, miért itt vagyunk?)
10. **Államalapítás** (Hogyan sikerült nyugati mintájú keresztény királyságot szervezni az Árpádoknak a 10-12. században?)
11. **Magyarország a 13. században** (Milyen problémák adódnak Magyarországon, hogyan küzd meg ezekkel II. András és IV. Béla, milyen társadalmi változások mennek végbe az Árpád-ház idején?)
12. **Magyarország a 14. században** (Hogyan sikerül átlépni a kora feudalizmus korából az érett feudalizmus korába: milyen gazdasági és társadalmi átalakulás megy végbe?)

**Földrajzi fogalmak:**

Appennini-félsziget, Ibériai-félsziget, Balkán-félsziget, Skandináv-félsziget, Peloponnészoszi-félsziget, Attikai-félsziget, Kárpát-medence, Ural, Alpok, Pireneusok, Kárpátok, Appenninek, Skandináv-hegység, Földközi-tenger, Adriai-tenger, Égei-tenger, Fekete-tenger, Kaszpi-tenger, Vörös-tenger, Balti-tenger, Északi-tenger, az óceánok, Nílus, Indus, Gangesz, Kék-folyó, Sárga-folyó, Duna, Tisza, Rajna, Szajna, Volga, Don, Buda, Muhi, Horvátország, Dalmácia, Esztergom, Visegrád, Székesfehérvár, Erdély

**Konzultációnk:** június 10-én 8:30 és 9:30 között illetve a nmluca@gmail.com, huglibalint@gmail.com címen

**Vizsga:** 2015. június 11. 8:30 Múlt kupac terem

 Jó és eredményes felkészülést kívánok!

Luca és Bálint







